
54. §
Noteikumu projekts "Grozījumi Ministru kabineta 2016. gada 29. marta noteikumos Nr. 188 "Darbības programmas "Izaugsme un nodarbinātība" 5.6.1. specifiskā atbalsta mērķa "Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu" īstenošanas noteikumi""
23-TA-1942
(E. Siliņa)
· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Centrālajai finanšu un līgumu aģentūrai kā Eiropas Savienības struktūrfondu un Kohēzijas fonda sadarbības iestādei veikt grozījumus vienošanās vai civiltiesiskajos līgumos par Eiropas Reģionālās attīstības fonda (turpmāk – ERAF) projekta īstenošanu, lai nodrošinātu šī protokollēmuma 5.2.-5.4. apakšpunktā minēto ERAF projektu pabeigšanu pēc 2023. gada 31. decembra, nosakot tos par nefunkcionējošiem projektiem.
· 4. Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmas "Izaugsme un nodarbinātība" 5.6.1. specifiskā atbalsta mērķa "Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu" (turpmāk – 5.6.1. SAM) ietvaros apstiprināto šī protokollēmuma 5. punktā minēto projektu īstenošanu 2023. gadā nodrošināt atbilstoši piešķirtajiem ERAF un valsts budžeta līdzekļiem.
· 5. Atļaut Centrālajai finanšu un līgumu aģentūrai pirms projektu pabeigšanas izmaksāt maksājumus par faktiskiem izdevumiem, kas finansējuma saņēmējam radušies līdz 2023. gada 31. decembrim, šādiem 5.6.1. SAM projektiem:
· 5.1. "Starpdisciplinārā izglītības, kultūras un radošo industriju atbalsta centra "TabFab" izveide nekustamajā īpašumā Miera ielā 58a, Rīgā" Nr. 5.6.1.0/17/I/005; 
· 5.2. "Prototipēšanas darbnīcas "Riga Makerspace" izveide nekustamajā īpašumā A.Briāna ielā 13, Rīgā" Nr. 5.6.1.0/17/I/004;
· 5.3. "Skatuves mākslu dekorāciju darbnīcu un mēģinājuma zāles kompleksa izveide Lubānas ielā 80, Rīgā" Nr. 5.6.1.0/17/I/003;
· 5.4. "Kultūras un sporta kvartāla izveide centra Grīziņkalna apkaimē" Nr. 5.6.1.0/17/I/001.
· 6. Kultūras ministrijai kā atbildīgajai iestādei sagatavot visu nepieciešamo dokumentāciju, lai šī protokollēmuma 5.1. apakšpunktā minēto 5.6.1. SAM projektu "Starpdisciplinārā izglītības, kultūras un radošo industriju atbalsta centra "TabFab" izveide nekustamajā īpašumā Miera ielā 58a, Rīgā" Nr. 5.6.1.0/17/I/005 (turpmāk – projekts) pabeigtu atbilstoši Eiropas Komisijas “Vadlīniju par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda, Kohēzijas fonda un Eiropas Jūrlietu un zivsaimniecības fonda, kā arī par pārrobežu sadarbības programmu saskaņā ar Pirmspievienošanās palīdzības instrumentu (IPA II) (2014.-2020. gada periodā) (2022/C 474/01) slēgšanu" 6. sadaļai "Noteiktu darbību pakāpeniska īstenošana divos plānošanas periodos", projekta darbības pakāpeniski īstenojot divos Eiropas Savienības struktūrfondu un Kohēzijas fonda plānošanas periodos. Projekta otrā posma īstenošanai nepieciešamo ERAF finansējumu ir plānots nodrošināt no Eiropas Savienības kohēzijas politikas programmas 2021.-2027. gadam Izglītības un zinātnes ministrijas pārziņā esošā 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, apmācības un mūžizglītības jomā, attīstot pieejamu infrastruktūru, tostarp, veicinot noturību izglītošanā un apmācībā attālinātā un tiešsaistes režīmā" 4.2.1.8. pasākuma "Augstskolu studiju vides modernizācija" (turpmāk – 4.2.1.8. pasākums).
· 7. Noteikt, ka līdz vienošanās par projekta īstenošanu noslēgšanai ar Centrālo finanšu un līgumu aģentūru 4.2.1.8. pasākuma īstenošanai nepieciešamo finansējumu līdz 1 728 897,36 euro (bez PVN) apmērā finansējuma saņēmējam atbalstāmo darbību īstenošanai normatīvajos aktos noteiktā kārtībā nodrošina no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". 
· 8. Ja izmaksas, kas veiktas šī protokollēmuma 6. punktā minētā risinājuma ietvaros, netiek attiecinātas no ERAF finansējuma, Kultūras ministrijai nekavējoties sagatavot  un iesniegt izskatīšanai Ministru kabinetā attiecīgu informatīvo ziņojumu, kurā sniegt detalizētu aprakstu par radušos situāciju un neatbilstības rašanās cēloņiem, finansiālo ietekmi, kā arī fiskāli neitrālus priekšlikumus par turpmāko iespējamo risinājumu.
· 9. Kultūras ministrijai sadarbībā ar Finanšu ministriju turpināt darbu iespējamā risinājuma sagatavošanā, lai šī protokollēmuma 5. punktā minētos projektus, kurus nevar pabeigt līdz 2023. gada 31. decembrim, sadalītu posmos, to īstenošanu pabeidzot Eiropas Savienības kohēzijas politikas programmas 2021.-2027. gadam ietvaros.
· 10. Pieņemt zināšanai, ka šī protokollēmuma 5.2. un 5.3. apakšpunktā minētie 5.6.1. SAM projekti tiks pabeigti, īstenojot projekta darbības pēc 2023. gada 31. decembra par finansējuma saņēmējam 2022. gadā piešķirto finansējumu saskaņā ar Ministru kabinetā apstiprināto valsts budžeta finansējumu atbilstoši informatīvajam ziņojumam "Par visiem aktuālajiem kultūras nozares infrastruktūras projektiem" (izskatīts Ministru kabineta 2022. gada 4. oktobra sēdē (prot. Nr. 51 33. §), savukārt 5.4. apakšpunktā minētais 5.6.1. SAM projekts tiks pabeigts, īstenojot projekta darbības pēc 2023. gada 31. decembra par finansējuma saņēmēja rīcībā esošo finansējumu.

	Ministru prezidente
	(paraksts*)
	E. Siliņa

	Valsts kancelejas direktors
	(paraksts*)
	J. Citskovskis


* Dokuments ir parakstīts ar drošu elektronisko parakstu

image1.png
Ministru kabinets




